
TALLINNA NOTAR LIINA VAIDLA 



NOTARI AMETITEGEVUSE RAAMATU 



REGISTRI NUMBER 



1047 



 



ISIKLIKU KASUTUSÕIGUSE SEADMISE LEPING JA ASJAÕIGUSLEPING 



 



Käesoleva notariaalakti on koostanud ja videosilla vahendusel tõestanud Tallinna notar 



Liina Vaidla notaribüroos Tallinnas, Maakri tn 23a esimesel juulil kahe tuhande 



kahekümne kuuendal aastal (01.07.2026) ning selles notariaalaktis osalejad on 



 



Eesti Vabariik, edaspidi nimetatud Omanik, mille nimel tegutseb riigivara valitseja 



Kliimaministeeriumi valitsemisalas tegutsev valitsusasutus Transpordiamet, mis on 



registreeritud riigi- ja kohaliku omavalitsuse asutuste riikliku registris, registrikood 



70001490, aadress Valge tn 4/1, Tallinn, e-posti aadress info@transpordiamet.ee, mille 



esindajana tegutseb notariaalaktile lisatud volikirja alusel Tiina Reismann, isikukood 



46712190348, kes on notariaalakti tõestajale tuntud isik, kes kinnitab, et tema asukoht 



notariaalakti tõestamise hetkel on Tallinn (Omaniku esindaja esindusõiguse on notariaalakti 



tõestaja tuvastanud temale esitatud volikirja digitaalse originaaleksemplari alusel ja 



käesolevas lepingus viidatud käskkirjade alusel ning registriandmed on kontrollitud 



notariaalakti tõestamise päeval e-notari teabesüsteemi kaudu registriandmete väljatrüki 



alusel), 



 



Aktsiaselts Rakvere Vesi, registrikood 10268413, aadress Tallinna tn 5a, Rakvere linn, e-



posti aadress info@rakvesi.ee, edaspidi nimetatud Õigustatud isik, mille esindajana tegutseb 



registrikaardile kantud juhatuse liige Aare Palmsalu, isikukood 37410185210, kes on 



notariaalakti tuvastatud PPA andmebaasi alusel videosilla vahendusel videokõne ajal ja isiku 



näotuvastuse kaudu, kes kinnitab, et tema asukoht notariaalakti tõestamise hetkel on Rakvere 



linn (Õigustatud isiku esindaja esindusõiguse on notariaalakti tõestaja tuvastanud ja 



registriandmed on kontrollitud notariaalakti tõestamise päeval e-notari teabesüsteemi kaudu 



registriandmete väljatrüki alusel), 
 
kes sõlmivad käesoleva lepingu alljärgnevas: 



 



1. LEPINGU ESE 



 



1.1. Lepingu esemeks on aadressil 5 Pärnu-Rakvere-Sõmeru tee T2, Rakvere linn 



asuv kinnistu koos selle juurde kuuluvate osade ja päraldistega. 



1.2. Lepingu ese on kantud Tartu Maakohtu Kinnistusosakonna kinnistusregistri 



registriossa nr 7094650 ja selle koosseisu kuulub järgmine maaüksus: katastritunnus 



66301:033:0003, pindala 28565,0 m², aadress 5 Pärnu-Rakvere-Sõmeru tee T2, 

Rakvere linn, maa sihtotstarve transpordimaa (100%). Registriosas on tehtud 



alljärgnevad kanded: 



1.2.1. Teise jakku on omanikuna sisse kantud Eesti Vabariik. 



1.2.2. Kolmandasse jakku on kande nr. 2 all sisse kantud järgmine kanne: Isiklik 



kasutusõigus Telia Eesti AS (registrikood 10234957) kasuks. Asjaõigusseaduse § 



158¹ järgne tähtajatu isiklik kasutusõigus sidekaabli paigaldamiseks, ehitamiseks, 



omamiseks, remontimiseks, hooldamiseks ja muul viisil eesmärgipäraseks 



ekspluateerimiseks vastavalt 03.04.2019.a sõlmitud lepingu punktidele 3.2, 3.3 ja 4 



ning lepingu lisaks nr 1 olevale plaanile. 3.04.2019 kinnistamisavalduse alusel sisse 



kantud 8.04.2019. 



1.2.3. Neljandas jaos kehtivaid hüpoteegi kandeid ei ole. 



1.3. Kinnistusraamatust nähtuvad andmed on notariaalakti tõestaja kontrollinud 



kinnistusraamatu elektroonilisest andmebaasist käesoleva lepingu sõlmimise päeval 



(01.07.2026). 



1.4. Ehitisregistri elektroonilise andmebaasi kohaselt on lepingu eseme koosseisu kuuluval 



maaüksusel registreeritud alltoodud tabelis nimetatud ehitised (rajatised), millised ei 



ole arestitud ega panditud ning milliste suhtes ei ole piiranguid ega muid probleeme 



riiklikusse ehitisregistrisse kantud. Nimetatud andmed on notariaalakti tõestaja 



kontrollinud käesoleva lepingu sõlmimise päeval. 



 
EHR kood Nimetus Ehitisealune pind m2 Staatus Liik 



220589628 Rakvere linna kaart 0,5 kavandatav kinnisasi 



221508268 Veetorustik 341,6 kavandatav vallasasi 



 



1.5. E-notari teabesüsteemi andmete kohaselt ei ole lepingu eseme koosseisu kuuluval 



maaüksusel käesolevas lepingus nimetamata looduskaitseseadusest tulenevaid 



piiranguid (sealhulgas projekteeritavaid looduskaitseobjekte) registreeritud. Lepingu 



eseme koosseisu kuuluva maaüksuse kohta on tehtud katastripidaja märge: pindala on 



ebatäpne (06.04.2024). 



1.6. Kultuurimälestiste riikliku elektroonilise andmebaasi kohaselt ei kuulu lepingu ese 



arheoloogilise leiukoha piiresse, vallas- või kinnismälestise koosseisu ega asu 



muinsuskaitseseaduses sätestatud kaitsevööndis või muinsuskaitsealal. Nimetatud 



andmed on notariaalakti tõestaja kontrollinud käesoleva lepingu sõlmimise päeval. 



1.7. E-notari teabesüsteemi andmete kohaselt on lepingu eseme koosseisu kuuluval 



maaüksusel registreeritud suur hulk kitsendusi (sealhulgas avalikult kasutatava tee 



kaitsevöönd, elektripaigaldise kaitsevöönd, muinsuskaitseala või kinnismälestise 



kaitsevöönd, nitraaditundlik ala, sideehitise kaitsevöönd, tee avalik kasutus, uuringu 



ala, II kategooria kaitsealused liigid ja kivistised), mida täies mahus käesolevas 



lepingus ei kajastata, kuid millega on osalejad eelnevalt tutvunud ja on piirangutest 



teadlikud. 



1.8. E-notari teabesüsteemi andmete ja kultuurimälestiste riikliku elektroonilise 



andmebaasi kohaselt asub lepingu eseme koosseisu kuuluv maaüksus järgmiste 



mälestiste kaitsevööndis: 



1.8.1. 25.06.1997.a. arvele võetud ajaloomälestis: Tõrma kalmistu (registri nr 5781) – 



„Kultuurimälestiseks tunnistamine“ Kultuuriministri 13.05.1997 määrus nr 24 (RTL 



1997, 88, 521); 



1.8.2. 22.04.1999.a. arvele võetud ajaloomälestis: Rakvere Pauluse kalmistu (registri nr 



22299) – „Kultuurimälestiseks tunnistamine“ Kultuuriministri 24.03.1999 määrus nr 



12 (RTL 1999, 63, 843). 

2. OSALEJATE KINNITUSED 



 



2.1. Omaniku esindaja kinnitab, et: 



2.1.1. Punktis üks (1) toodud andmed lepingu eseme kohta on tõesed ja õiged ning lepingu 



eseme suhtes ei ole kinnistusosakonnale esitatud kinnistamisavaldusi. 



2.1.2. Lepingu ese on Omaniku omand ning lepingu ese ei ole arestitud, selle suhtes ei ole 



vaidlusi, lepingu eset ei ole koormatud käesolevas lepingus nimetamata kolmandate 



isikute õigustega, sealhulgas kinnistusraamatusse mittesissekandekohustuslike 



õigustega, nagu näiteks üüri-, rendi- või muud kasutuslepingud, millest Omanik ei ole 



Õigustatud isikut informeerinud. 



2.1.3. Ei esine asjaolusid, mis piiraksid või välistaksid Omaniku õigust sõlmida käesolevat 



lepingut ning Omaniku poolt ei ole sõlmitud ja Omanik kohustub mitte sõlmima 



ühtegi lepingut, mis tooks kaasa kolmandate isikute õiguste tekkimise ega muid 



kokkuleppeid, mis võiksid takistada või viivitada käesoleva lepingu alusel Õigustatud 



isiku kasuks seatava isikliku kasutusõiguse kandmist kinnistusraamatusse. 



2.1.4. Lepingu eseme koosseisu kuuluva maaüksuse valdamise, kasutamise ega käsutamise 



suhtes ei kehti Omanikule teadaolevaid käesolevas lepingus nimetamata 



muinsuskaitsealaseid, käesolevas lepingus nimetamata looduskaitsealaseid ega muid 



käesolevas lepingus nimetamata piiranguid. 



2.1.5. Kasutusõiguse alal ei paikne Omaniku poolt püstitatud hooneid ega rajatisi, mis 



takistaksid käesoleva lepingu alusel seatava isikliku kasutusõiguse teostamist. 



2.1.6. Lepingu eseme koosseisu kuuluval maaüksusel ei paikne Omanikule teadaolevaid 



kolmandatele isikutele kuuluvaid käesolevas lepingus nimetamata maapealseid või 



maa-aluseid tehnovõrke ega -rajatisi. 



2.1.7. Kasutusõiguse ala on vabastatud ning Õigustatud isik saab alates käesoleva lepingu 



sõlmimise hetkest teostada otsest valdust kasutusõiguse ala suhtes. 



2.1.8. Käesoleva lepingu sõlmimisel juhindub Omanik riigivaraseaduse § 19 lõikes 11 ja § 8 



lg 71 sätestatust ning majandus- ja taristuministri 03.12.2020.a. määruse nr 82 



(Transpordiameti põhimäärus) § 6 punktist 5. Taristuministri 24.12.2024.a. 



käskkirjaga nr 1-2/24/533 on Transpordiameti peadirektorile antud volitused otsustada 



Eesti Vabariigi nimel maa kasutamiseks andmist ning Transpordiameti peadirektori 



ülesannetes strateegilise planeerimise teenistuse direktori 02.01.2025.a. käskkirjaga nr 



1.1-1/25/2 on Transpordiameti teenistujatele antud volitused otsustada Eesti Vabariigi 



nimel maa kasutamiseks andmist. 



2.1.9. Riigivara otsustuskorras kasutamiseks andmine ja lepingu eseme isikliku 



kasutusõigusega koormamine on otsustatud Transpordiameti maade osakonna juhataja 



19.06.2026.a. korraldusega nr 1.1-3/26/414. 



2.1.10. Tema volitused on kehtivad, neid ei ole tagasi võetud ega tühistatud, ning tal on kõik 



õigused ja piisavad kooskõlastused sõlmida käesolev leping Omaniku nimel vastavalt 



õigusaktidele ja ta ei tea ühtegi takistust käesoleva lepinguga võetud ja selles 



sätestatud kohustuste täitmiseks. 



 



Notariaalakti tõestaja on osalejatele selgitanud, et haldusakti vaidlustamise tähtaeg on 30 



päeva, kuid sellele vaatamata soovivad osalejad käesoleva lepingu tõestamist. 



 



2.2. Õigustatud isiku esindaja kinnitab, et: 



2.2.1. Õigustatud isik on üle vaadanud lepingu eseme koosseisu kuuluva maaüksuse ja 



kasutusõiguse ala ning on teadlik kasutusõiguse ala suurusest ja piiridest. 



2.2.2. Kasutusõiguse ala on tähistatud käesoleva lepingu lahutamatuks lisaks oleval plaanil 

ning sellele vastavad järgmised Õigustatud isiku poolt esitatud maakatastri PARI 



kaardirakenduse ruumikuju andmed: ruumiandmete tunnus (PARI kood) 1103342. 



2.2.3. Õigustatud isik on õigusvõimeline äriühing ning käesoleva lepingu sõlmimisega ei 



kahjustata Õigustatud isiku võlausaldajate huve ega majanduslikku seisundit ning 



äriühingu suhtes ei ole otsustatud lõpetamist. 



2.2.4. Õigustatud isik ei ole pankrotis ning tema suhtes ei ole algatatud pankroti- ega 



saneerimismenetlust ega tehtud pankrotihoiatust. 



2.2.5. Tema volitused juhatuse liikmena on kehtivad, teda ei ole juhatusest tagasi kutsutud 



ega tema volitusi tühistatud ja vajadusel neid on nõuetekohaselt pikendatud, ning ei 



esine asjaolusid, mis piiraksid või välistaksid tema õigust sõlmida käesolev leping, ja 



tal on kõik seadustest ja äriühingu põhikirjast vajalikud esindatava äriühingu sisesed 



otsused käesoleva lepingu sõlmimiseks (sealhulgas käesoleva lepingu sõlmimine ei 



välju Õigustatud isiku igapäevase majandustegevuse raamest). 



 
2.3. Osalejad kinnitavad, et: 



2.3.1. Notariaalakti projekt oli neile eelnevalt notariaalakti tõestaja poolt kooskõlastamiseks 



saadetud ja nad on jõudnud notariaalakti projektiga põhjalikult tutvuda. 



2.3.2. Käesoleva lepingu alusel lepingu esemele isikliku kasutusõiguse seadmisega ei 



kahjustata kinnistusraamatusse kantud piiratud asjaõigusega soodustatud isiku huve. 
2.3.3. Käesoleva lepingu alusel seatav isiklik kasutusõigus sõlmitakse avalikes huvides 



vastavalt asjaõigusseaduse §-le 1581 ja Transpordiameti maade osakonna juhataja 
19.06.2026.a. korralduse nr 1.1-3/26/414 alusel. 



2.3.4. Nad lisavad käesolevale lepingule plaani, millisel on näha kasutusõiguse ala. 
2.3.5. Nad ei soovi täiendavate dokumentide muretsemist, notariaalaktile lisamist ega 



tehinguga seotud asjaolude täiendavat kontrollimist ja täiendavat nõustamist 
notariaalakti tõestaja poolt. 



 



3. ISIKLIKU KASUTUSÕIGUSE SEADMINE 



 



3.1. Omanik ja Õigustatud isik lepivad kokku seada Õigustatud isiku kasuks lepingu 



esemele tähtajatu ja tasuta isiklik kasutusõigus (edaspidi nimetatud isiklik 



kasutusõigus) veetorustiku ja õhueralduskaevu omamiseks tehnovõrgu ja -rajatise 



ehitamise ja talumise eesmärgil ning teostada kõiki töid, mis on vajalikud 



tehnorajatise ehitamiseks, omamiseks, remontimiseks, hooldamiseks ja muul viisil 



ekspluateerimiseks talitluse tagamise eesmärgil. 



3.2. Õigustatud isikul on õigus kasutada lepingu eset käesoleva lepingu alusel seatud 



isiklikust kasutusõigusest tulenevate õiguste teostamiseks kasutusõiguse alal, milline 



on käesoleva lepingu lahutamatuks lisaks oleval plaanil tähistatud punase ruudutatud 



alana (eelnevalt ja edaspidi nimetatud kasutusõiguse ala) ja millele vastavad 



järgmised Õigustatud isiku poolt esitatud maakatastri PARI kaardirakenduse 



ruumikuju andmed: ruumiandmete tunnus (PARI kood) 1103342. 



3.3. Omanik ja Õigustatud isik lepivad kokku, et käesoleva lepingu alusel lepingu esemele 



seatav isiklik kasutusõigus saab Tartu Maakohtu Kinnistusosakonna kinnistusregistri 



registriosasse nr 7094650 sissekandmisel esimese vaba järjekoha. 



 



4. OSAPOOLTE KOKKULEPPED 



 



4.1. Omanik ja Õigustatud isik lepivad kokku, et: 



4.1.1. Õigustatud isik kohustub kasutama kasutusõiguse ala kooskõlas käesoleva lepinguga 



säästlikult ja heaperemehelikult ning võtma tarvitusele kõik abinõud, vältimaks 

Omaniku või kolmandate isikute vara või õiguste kahjustamist mistahes viisil. 



4.1.2. Õigustatud isik kohustub kasutama oma tegevuses loodussäästlikku tehnoloogiat, 



vältima keskkonna reostamist ning täitma õigusaktidest tulenevaid nõudeid. 



4.1.3. Õigustatud isik kohustub hoidma tehnovõrgu oma vahenditega ja omal kulul korras. 



4.1.4. Õigustatud isik kohustub kandma tehnovõrgu kasutamisest tulenevat vastutust 



kolmandate isikute ees, mis on Õigustatud isiku tegevuse või tegevusetuse otsene 



tagajärg. 



4.1.5. Õigustatud isik kohustub teavitama Omanikku tehnovõrgu plaanilistest hooldus- ja 



remonttöödest vähemalt kolm (3) päeva enne tööde alustamist; pärast lepingu esemel 



teostatud tehnovõrgu ehitus-, hooldus- ja remonttööde lõpetamist on Õigustatud isik 



kohustatud taastama lepingu esemel tööde alustamise hetke heakorra. 



4.1.6. Avariiremondiga on tegemist juhul kui tehnilise rikke tõttu on Õigustatud isiku poolt 



pakutav teenus katkenud ja/või tehnovõrk on purunenud. 



4.1.7. Avariiremondist tuleb teatada esimesel võimalusel enne tööde alustamist aadressile 



maantee@transpordiamet.ee, edastades teehoiu välise tavavormi, samuti tuleb 



eelnimetatud aadressile teatada töö lõpetamisest. Avariitööd koos taastamistöödega 



tuleb lõpetada esimesel võimalusel. 



4.1.8. Õigustatud isik võtab avariiremondi teostamise korral enesele kohustuse tagada 



liikluse kulgemise katkematus, ohutus ja riigitee nõuetekohane taastamine, sealhulgas 



kohustades avariitöödeks paigaldama välja ajutise liikluskorralduse märgid (lähtudes 



majandus- ja taristuministri 13.07.2018.a. “Nõuded ajutisele liikluskorraldusele” 



määrusest nr 43). Avariiremondi teostaja kohustub Omaniku poolt määratud ajal 



ilmuma avariiremondi objektile taastamistööde üleandmiseks. Tööd loetakse üle 



antuks kui Omanik ja Õigustatud isik on allkirjastanud “korrastatud teemaa 



üleandmise akti”. 



4.1.9. Lepingu eseme igakordne omanik ja Õigustatud isik kohustuvad järgima ja samuti 



nõudma nende volitusel lepingu esemel tegutsevatelt kolmandatelt isikutelt kehtivate 



õigusaktidega kehtestatud piirangute järgimist. 



4.1.10. Omanik ja Õigustatud isik kohustuvad informeerima kirjalikku taasesitamist 



võimaldavas vormis teist poolt lepingu eseme võõrandamisest, ühendamisest ja 



jagamisest või isikliku kasutusõiguse võõrandamisest. 



 



Muud kokkulepped 



4.2. Isikliku kasutusõiguse teostamine on tasuta ja tähtajatu. 



4.3. Õigustatud isik esitab Omanikule tehnovõrgu- ja rajatise ehitustööde vastuvõtmisel 



tööde digitaalsed teostusjoonised ja vastutab teostusjooniste õigsuse ja tegelikule 



olukorrale vastavuse eest. Kui selgub, et tehnovõrk ei paikne teostusjoonistel 



kirjeldatud asukohas, on Õigustatud isik kohustatud kolmekümne (30) päeva jooksul 



oma kuludega tehnovõrgu ümber paigutama Omanikuga kooskõlastatud asukohta. 



4.4. Õigustatud isik kohustub vähemalt esimesel korral peale paigaldust tulema tee 



ehitusobjekti alguses ja tasuta lepingu eseme Omaniku esindajale või tema poolt 



tellitud tööde teostajale ette näitama tehnorajatise asukoha. 



4.5. Õigustatud isik kohustub lubama lepingu eseme igakordsel omanikul või tema poolt 



volitatud isikul ilma täiendavate kooskõlastusteta teostada tehnovõrgu kaitsevööndis 



hooldetöid vastavalt riigiteede korrashoiulepingus ja tee seisundinõuete määruses 



sätestatule. 



4.6. Õigustatud isik võib isiklikust kasutusõigusest tulenevate õiguste ja kohustuste 



teostamise samal talitluslikul eesmärgil üle anda kolmandale isikule. Õigustatud isik 



kohustub kümne (10) päeva jooksul Omanikku kirjalikult teavitama muudatustest. 

4.7. Õigustatud isik kohustub Omaniku nõudmisel likvideerima kahe (2) kuu jooksul 



kasutamiseks antud lepingu eseme osalt tehnovõrgu ja -rajatise ning taastama 



likvideerimisele eelnenud olukorra, kui talituslikult on ära langenud lepingu eseme 



kasutamise vajadus, teavitades kirjalikult Omanikku. Lepingu lõpetamise kulud 



kannab Õigustatud isik. 



4.8. Riigivaraga seotud maksud tasub ning kõrvalkulud ja koormised kannab Õigustatud 



isik proportsionaalselt kasutusõiguse ala ulatusega. 



4.9. Tehnorajatis tuleb ehitada vastavalt Transpordiameti 28.04.2026 kirjaga nr 7.1-



2/26/5200-4 kooskõlastatud ning KESKKOND & PARTNERID OÜ koostatud 



projektile nr 020/2026 „Lilleoru tänava veetorustik“. Projekti realiseerimisel ja 



tehnovõrgu ehitamisel tuleb arvestada järgneva informatsiooni ja nõuetega: 



4.9.1. Tehnovõrgu omanik peab esitama Transpordiametile garantiikirja kehtivusajaga 5 



aastat, milles kirja väljastaja tagab ehitustööde tõttu riigiteele ja riigitee maale 



tekkinudvõimalike kahjustuste likvideerimise oma kuludega. 



 



4.10. Osalejad lepivad kokku ja Õigustatud isik annab Omanikule tagasivõetamatu 



nõusoleku tulevikus lepingu eseme koormamiseks servituutidega kolmandate isikute 



kasuks ning isikliku kasutusõiguse ülekandmiseks lepingu eseme jagamisel selliselt, 



et vastav isiklik kasutusõigus jääb koormama vaid seda kinnistut, kus asub käesoleva 



lepingu lahutamatuks lisaks oleval plaanil näidatud tehnovõrk, ja isiklikku 



kasutusõigust ei kanta üle kinnistutele, kus käesoleva lepingu lahutamatuks lisaks 



oleval plaanil näidatud tehnovõrku ei asu. 



4.11. Omanik ja Õigustatud isik avaldavad, et vastavalt käesoleva lepingu aluseks olevale 



korraldusele jääb kasutusõiguse ala Õigustatud isiku ja Transpordiameti kui riigivara 



valitsemiseks volitatud asutuse kaasvaldusesse. Transpordiameti valdus ei ole 



kasutusõiguse alal mingil viisil piiratud. 



4.12. Õigustatud isik vastutab esitatud maakatastri PARI kaardirakenduse ruumikuju 



andmete õigsuse eest. Käesoleva lepingu lahutamatuks lisaks oleva plaani ja 



Õigustatud isiku poolt esitatud maakatastri PARI kaardirakenduse ruumikuju andmete 



vastuolu korral loetakse õigeks Transpordiameti poolt kooskõlastatud projekt ja 



käesoleva lepingu lahutamatuks lisaks oleval plaanil tähistatud kasutusõiguse ala. 



 
Notariaalakti tõestaja on osalejatele selgitanud, et punktis neli kümme (4.10) toodud kokkulepe ei 



asenda lepingu eseme jagamisel asjaõigusseaduse § 54 kohaseid kokkuleppeid ja 



kinnistusraamatu seaduse § 34 lõike 6 kohaselt peab kinnistamisavalduses olema väljendatud 



soov kande tegemiseks, märgitud registriosa number, milles taotletakse kande tegemist ja 



taotletava asjaõiguse sisu. Seetõttu tuleb vastavad nõusolekud isikliku kasutusõiguse 



kustutamiseks kinnistult, millel kasutusõiguse ala ei asu, anda isikliku kasutusõiguse alusel 



Õigustatud isikul ka lepingu eseme jagamisel. 



 



5. ASJAÕIGUSLEPING JA KINNISTAMISAVALDUS 



 



5.1. Omanik ja Õigustatud isik on lepingu eseme isikliku kasutusõigusega 



koormamises kokku leppinud. Omanik lubab ja Õigustatud isik avaldab soovi 



kanda Tartu Maakohtu Kinnistusosakonna kinnistusregistri registriosa nr 



7094650 kolmandasse jakku esimesele vabale järjekohale asjaõigusseaduse § 



1581 järgne tasuta ja tähtajatu isiklik kasutusõigus Aktsiaselts Rakvere Vesi, 



registrikood 10268413, kasuks veetorustiku ja õhueralduskaevu ehitamiseks, 



omamiseks, remontimiseks, hooldamiseks ja muul viisil ekspluateerimiseks 



talitluse tagamise eesmärgil vastavalt 01.07.2026.a. sõlmitud lepingu punktidele 

kolm (3), neli üks (4.1) kuni neli üheksa (4.9), mille alale vastavad maakatastri 



PARI kaardirakenduse ruumikuju andmed: ruumiandmete tunnus (PARI kood) 



1103342. 



 



6. ORIGINAAL JA ÄRAKIRJADE VÄLJASTAMINE 



 



6.1. Notariaalakt on koostatud ühes (1) digitaalses originaaleksemplaris, mis on 



kasutusel elektroonilises käibes. Vajaduse korral väljastab osalejatele notariaalakti 



tõestaja notariaalakti kinnitatud ärakirja, mis asendab originaali, paberkandjal. 



6.2. Kaugtõestamise puhul säilitatakse digitaalset originaaldokumenti digitaalses 



notariaalarhiivis. Kaugtõestamise korral säilitatakse digitaalsest originaaldokumendist 



tehtud kinnitatud ärakirja paberkandjal, mille pealdis sisaldab kinnitust, et ärakiri 



asendab tõestamisseaduse § 47 lõikes 1 ettenähtud juhtudel notariaalakti originaali. 



6.3. Pärast notariaalakti tõestamist luuakse tehinguosalistele riigiportaalis www.eesti.ee 



(www.eesti.ee/est/teenused › ettevõtjale › õigusabi › notariaalsed dokumendid) 



juurdepääsuõigus notariaalakti digitaalsele ärakirjale. Juurdepääsuõigus luuakse 



tehinguosalisest juriidilisele või füüsilisele isikule, mitte tema esindajale. Nimetatud 



ärakirja valmistamise eest notari tasu ei võeta. 



6.4. Notariaalakti tõestaja esitab käesoleva lepingu digitaalse originaaleksemplari 



kinnistusosakonnale kolme (3) tööpäeva jooksul. 



 



7. LEPINGU SÕLMIMISEGA SEOTUD KULUD 



 



7.1. Lepingu sõlmimisega seotud kulud tasub Õigustatud isik. 



7.2. Õigustatud isik tasub notari tasu notaribüroos sularahas või maksekaardiga või 



ülekandega notariaalakti tõestaja arvelduskontole. Notaril tekib õigus nõuda sisse 



notari tasu notariaaltoimingu lõpuleviimise päeval ning tehniliste teenuste osutamise 



tasu ja muude kulude hüvitamist kohe pärast teenuse osutamist või kulu tekkimist. 



Notariaalakti tõestajal on õigus notariaalakti ärakirju notari tasu tasumiseni kinni 



pidada. 



7.3. Õigustatud isik tasub riigilõivu kolme (3) tööpäeva jooksul arvates lepingu 



sõlmimisest Rahandusministeeriumi kontole ja esitab riigilõivu tasumist tõendava 



nõuetekohase maksedokumendi notarile kinnistusosakonnale edastamiseks.. 



 



Notariaalakt on osalejatele notariaalakti tõestaja poolt videosilla vahendusel ette loetud, 



ekraanil tutvumiseks, läbivaatamiseks ja heakskiitmiseks esitatud ning seejärel osalejate poolt 



heaks kiidetud ja osalejate ja notariaalakti tõestaja poolt digitaalselt allkirjastatud. Osalejad 



loobusid notariaalakti lahutamatuks lisaks oleva dokumendi ettelugemisest, lisatud dokument 



on esitatud osalejatele läbivaatamiseks ja heakskiitmiseks ekraanil, ning see on osalejate ja 



notariaalakti tõestaja poolt digitaalselt allkirjastatud koos notariaalaktiga selle lahutamatu 



lisana. Notariaalaktile lisatud plaan esitati osalejatele ekraanil tutvumiseks, see kiideti 



osalejate poolt heaks ning allkirjastati digitaalselt. 



 



Notari tasu isikliku kasutusõiguse seadmise lepingu ja asjaõiguslepingu tõestamisel 38,30 



eurot (tehinguväärtus 639,00 eurot: notari tasu seaduse § 3, 5 lg 1, 10, 12, 23 p 2). 



Notari tasu kaugtõestamise teel tehtava ametitoimingu tõestamisel 20,00 eurot (notari tasu 



seadus § 2 lg 2.1). 

Notari tasu kokku 58,30 eurot. 



Käibemaks 13,99 eurot. 



Kokku 72,29 eurot. 



 



Eelnimetatutele lisandub ärakirjade valmistamise ja kinnitamise tasu. 



 



Riigilõiv lepingu esemele isikliku kasutusõiguse kinnistamisel 4,00 eurot (tehinguväärtus 



130,00 eurot: riigilõivuseadus § 77 lg 1, 356 lg 7, 354). 



 



Notariaalakt on tõestatud kaugtõestamise teel 



 



Omaniku esindaja Tiina Reismann     allkirjastatud digitaalselt 



 



Õigustatud isiku esindaja Aare Palmsalu    allkirjastatud digitaalselt 



 



Tallinna notar Liina Vaidla      allkirjastatud digitaalselt 

LISA 
 



NOTARIAALAKTI TÕESTAJA POOLT OSALEJATELE ANTUD SELGITUSED 



 
1. Isiklik kasutusõigus tekib selle kandmisega kinnistusraamatusse, mitte käesoleva lepingu 



sõlmimisega. Kinnistusraamatusse kandmata lepingupunktid kehtivad üksnes lepinguosaliste 



vahel ning nende täitmist saavad nõuda üksnes lepinguosalised. Hilisemate vaidluste 



ärahoidmiseks tuleb lepingusse märkida kõik asjasse puutuvad kokkulepped. 



2. Vastavalt kinnistusraamatuseaduse § 36 esitatakse kinnistusosakonnale viide kandega seotud 



õiguse ruumiandmetele maakatastris, kui see on vajalik kande mõistmiseks. Viite asemel võib 



esitada katastrikaardi skeemi, kui ruumiandmete määramine maakatastris ei ole tehniliselt 



võimalik või on oluliselt raskendatud. 



3. Vastavalt tsiviilseadustiku üldosa seaduse § 54 lg 2 ei ole kinnisasja osa võõrale maale õiguse 



teostamise vahendina püstitatud ja maaga püsivalt ühendatud ehitis või muu sellesarnane asi, 



samuti maaga mööduvaks otstarbeks ühendatud asi. 



4. Vastavalt asjaõigusseaduse § 54 lg 1 võib kinnisasju ühendada üheks kinnisasjaks või ühte 



kinnisasja jagada mitmeks kinnisasjaks ainult omaniku soovil. (2) Kinnisasjade ühendamisel 



jäävad kinnistusraamatusse kantud õigused kehtima. Juhul kui õiguste endisel kujul 



kehtimajäämine ei ole võimalik, jäävad kinnistusraamatusse kantud õigused kehtima vastavalt 



kinnisasja omaniku ja puudutatud isikute notariaalselt tõestatud kokkuleppele. (3) Kinnisasjade 



ühendamise korral laienevad ühendatud kinnisasju koormanud asjaõigused kogu tekkinud 



kinnisasjale. (4) Kinnisasja jagamise korral jääb kinnistusraamatusse kantud õigus, mille esemeks 



on kinnisasi tervikuna, koormama kõiki jagamise tulemusel tekkinud kinnisasju. (5) 



Kinnistusraamatusse kantud õigus, mille esemeks oli jagatava kinnisasja osa, jääb koormama 



vastavat jagamise tulemusel tekkinud kinnisasja. 



5. Vastavalt asjaõigusseaduse § 225 koormab isiklik kasutusõigus kinnisasja selliselt, et isik, kelle 



kasuks see on seatud, on õigustatud kinnisasja teatud viisil kasutama või teostama kinnisasja 



suhtes teatud õigust, mis oma sisult vastab mõnele reaalservituudile. Isikliku kasutusõiguse ulatus 



määratakse kahtluse korral vastavalt õigustatud isiku vajadustele. 



6. Vastavalt asjaõigusseaduse § 226 võib isikliku kasutusõiguse kinnisasja omaniku nõusolekul 



teisele isikule üle anda, muutmata seejuures isikliku kasutusõiguse kestust. Kui isikliku 



kasutusõiguse esemeks on tehnovõrk või -rajatis, ei ole isikliku kasutusõiguse üleandmiseks või 



koormamiseks kinnisasja omaniku nõusolek vajalik. 



7. Vastavalt asjaõigusseaduse § 226 lõikele 4 isikliku kasutusõiguse, mille esemeks on tehnovõrk 



või -rajatis, lõpetamiseks on nõutav õigustatud isiku notariaalselt kinnitatud või digitaalselt 



allkirjastatud avaldus õiguse lõpetamise kohta ja õiguse kustutamine kinnistusraamatust. [RT I, 



23.12.2022, 1 - jõust. 01.02.2023] 



8. Vastavalt asjaõigusseaduse § 179 kui reaalservituuti teostatakse teenival kinnisasjal mingi ehitise 



või seadeldise abil, on valitseva kinnisasja omanik kohustatud selle rajama ja korras hoidma ning 



servituudi lõppemisel selle teeniva kinnisasja omaniku nõudel omal kulul ära vedama, kui 



seaduses või servituudi seadmise tehinguga ei ole sätestatud teisiti. Valitseva kinnisasja omanikul 



on õigus servituudi kasutamiseks vajalike ehitus- ja korrastustööde tegemiseks kasutada teenivat 



kinnisasja. 



9. Vastavalt asjaõigusseaduse § 158 on kinnisasja omanik kohustatud taluma tema kinnisasjal 



maapinnal, maapõues ning õhuruumis ehitatavaid tehnovõrke ja -rajatisi (kütte-, veevarustus- või 



kanalisatsioonitorustikku, elektroonilise side või elektrivõrku, nõrkvoolu-, küttegaasi- või 



elektripaigaldist või surveseadmestikku ja nende teenindamiseks vajalikke ehitisi), kui need on 



teiste kinnisasjade eesmärgipäraseks kasutamiseks või majandamiseks vajalikud, nende ehitamine 



ei ole kinnisasja kasutamata võimalik või nende ehitamine teises kohas põhjustab ülemääraseid 



kulutusi. Eelnimetatud juhul võib kinnisasja omanik nõuda teise kinnisasja omanikult kinnisasja 



koormamist reaalservituudiga. Reaalservituudi täpsem sisu, tehnovõrgu või -rajatise asukoht, 



tähtaeg ja tasu määratakse kokkuleppel. Kui kokkulepet ei saavutata, määrab servituudi sisu, 



vajaduse korral tähtaja ja tasu suuruse kohus. Servituudi seadmisel tuleb arvestada koormatava 



kinnisasja omaniku huve. 





https://www.riigiteataja.ee/akt/123122022001


https://www.riigiteataja.ee/akt/123122022001

10. Vastavalt asjaõigusseaduse § 158 lg 4 kui tehnovõrgu või -rajatise ehitamise või hooldamisega 



kaasneb kahju tekkimine kinnisasjale, on tehnovõrgu või -rajatise omanik kohustatud kahju 



tagajärjed kõrvaldama või kinnisasja omanikule tekkinud kahju hüvitama. Kahjuks käesoleva 



sätte mõistes ei peeta talumiskohustuse tekkimisest tingitud kinnisasja väärtuse vähenemist. 



11. Vastavalt asjaõigusseaduse § 158 lg 5 võib kinnisasja omanik nõuda tehnovõrgu või -rajatise 



omanikult tehnovõrgu või -rajatise ümberpaigutamist temale kuuluval kinnisasjal, kui see on 



tehniliselt võimalik ja kinnisasja omanik hüvitab tehnovõrgu või -rajatise ümberpaigutamisega 



seotud kulud. 



12. Vastavalt asjaõigusseaduse § 1581 lg 1 on kinnisasja omanik kohustatud taluma oma kinnisasjal 



tehnovõrku või -rajatist ja lubama selle ehitamist kinnisasjale, kui tehnovõrk või -rajatis on vajalik 



avalikes huvides ja puudub muu tehniliselt ning majanduslikult otstarbekam võimalus 



tehnovõrguga või -rajatisega liituda sooviva isiku tarbimiskoha ühendamiseks tehnovõrguga või -



rajatisega või tehnovõrgu või -rajatise arendamiseks. Kui universaalteenuse osutamise leping 



lõpeb, siis ei lõpe talumiskohustus juhul, kui vastava tehnorajatise kaudu kõikidele isikutele 



pakutavat teenust üldistel alustel edasi osutatakse. Käesolevas lõikes sätestatud talumiskohustus 



tekib kinnisasja avalikes huvides omandamise seaduses sätestatud korras sundvalduse 



seadmisega. (11) Tehnovõrk või -rajatis on ehitatud avalikes huvides, kui selle kaudu osutatakse 



avalikku teenust ja see kuulub isikule, kellele laieneb elektrituruseaduse § 65 lõikes 1 sätestatud 



kohustus või kes on vee-ettevõtja ühisveevärgi ja -kanalisatsiooni seaduse tähenduses või 



võrguettevõtja kaugkütteseaduse või maagaasiseaduse tähenduses või vastavas piirkonnas 



tegutsev võrguettevõtja kaugkütteseaduse tähenduses. Tehnovõrk või -rajatis on ehitatud avalikes 



huvides ka siis, kui selle kaudu osutatakse üldkasutatavat elektroonilise side teenust elektroonilise 



side seaduse tähenduses. Avalikes huvides ehitatud tehnovõrk või -rajatis on ka riikliku või 



kohaliku omavalitsuse üksuse keskkonnaseire ja tänavavalgustuse ehitis. (2) Asjaõigusseaduse § 



1581 lõikes 1 sätestatud talumiskohustust ei ole isikul juhul, kui tehnovõrgust või -rajatisest 



tulenev kitsendus kinnisasja omanikule on oluliselt suurem kui avalik huvi tehnovõrgu või -



rajatise vastu või tehnovõrguga liituda soovija huvi tehnovõrguga liitumise vastu ja on olemas 



võimalus ehitada tehnovõrk või -rajatis nii, et teise kinnisasja omanik ei satu samaväärsesse või 



halvemasse olukorda. 



13. Vastavalt asjaõigusseaduse rakendamise seaduse § 154 lg 1 kui tehnovõrgu või -rajatise talumise 



kohustus tuleneb asjaõigusseaduse rakendamise seaduse § 15² 1. või 2. lõikest ning kinnisasja 



omaniku ja tehnovõrgu või -rajatise omaniku vahel ei ole kehtivat lepingut tehnovõrgu või -



rajatise talumise kohustuse eest makstava tasu suuruse kohta, on kinnisasja omanikul õigus nõuda 



tasu tehnovõrgu või -rajatise talumise eest (edaspidi talumistasu) asjaõigusseaduse rakendamise 



seaduse §-des 155 ja 156 sätestatud suuruses ja korras. 



14. Asjaõigusseaduse rakendamise seaduse § 155 lg 1 kohaselt on talumistasu suurus aastas on 3,5 



protsenti maa maksustamishinnast korrutatuna kitsenduse ruumilise ja sisulise ulatuse 



koefitsientidega. [jõust. 01.01.2024] (2) Kitsenduse ruumilise ulatuse koefitsient on kitsenduse 



pindala suhe katastriüksuse pindalasse. Kitsenduse pindala eeldatakse olevat võrdne kitsendust 



põhjustava tehnovõrgu rajatise kaitsevööndi pindalaga. Kui tehnovõrgu rajatise kaitsevööndisse 



jääb rohkem kui 90 protsenti koormatud katastriüksuse pindalast, siis eeldatakse, et kitsenduse 



pindala võrdub katastriüksuse pindalaga. (3) Kitsenduse sisulise ulatuse eelduslikud koefitsiendid 



on sätestatud asjaõigusseaduse rakendamise seaduse lisas. Kui katastriüksusel on mitu 



sihtotstarvet, siis kohaldatakse kõige suurema osakaaluga sihtotstarbe koefitsienti. Kui 



sihtotstarvete osakaal on võrdne, siis kohaldatakse sihtotstarbe koefitsienti, mis on kõige suurem. 



(4) Lisaks asjaõigusseaduse rakendamise seaduse § 155 1. lõikes sätestatud suurusega tasule on 



kinnisasja omanikul õigus nõuda talumistasuna selliste kantud kulude hüvitamist, mille kandmine 



on koormatud kinnisasja omaniku jaoks vältimatu ja mille suurus on rohkem kui üks kolmandik 



talumistasust. (5) Kui tehnovõrgu rajatis paikneb hoones, on talumistasu suurus vastava hooneosa 



kasutamise harilik tasu. (6) Talumistasu ei ole õigus nõuda: 1) riigil kinnisasja omanikuna; 2) 



tehnovõrgu rajatise selle osa talumise eest, mis on vajalik ainult samal kinnisasjal teenuse 



tarbimiseks. (7) Talumistasu ei maksta, kui selle suurus isiku omandis olevate kinnisasjade eest 



kokku on tehnovõrgu või -rajatise omaniku kohta alla viie euro. [jõust. 01.01.2024] (8) Maa 



maksustamishinna suuruse arvutamisel lähtutakse Maa- ja Ruumiameti andmetest. [jõust. 

01.01.2025] (9) Talumistasu võib 2024. aastal muutuda kuni 33 protsenti ja 2025. aastal kuni 66 



protsenti 2022. aasta korralise hindamise ja 2001. aasta korralise hindamise tulemuste alusel 



määratud maa maksustamishindade alusel arvutatud talumistasude vahest. [jõust. 01.01.2024] 



15. Vastavalt ehitusseadustiku § 74 lg 1 on ühisveevärgi ja -kanalisatsiooni kaitsevöönd on 



ühisveevärgi ja -kanalisatsiooni ehitist ümbritsev maa-ala, kus kinnisasja kasutamist on piiratud 



ühisveevärgi ja -kanalisatsiooni ehitise ohutuse ja kaitse tagamiseks. (2) Ühisveevärgi ja -



kanalisatsiooni kaitsevööndis on keelatud: 1) ladustada materjale ning teha lõhkamis-, puurimis-, 



kaevandamis-, vaia-, kaeve-,  täite-, üleujutus- või kuivendustöid ja ehitiste juures ka tõstetöid; 2) 



veekogus asuva ühisveevärgi ja -kanalisatsiooni ehitiste juures teha süvendustöid, pinnase 



teisaldamistöid, uputada tahkeid aineid, ankurdada veesõidukit või vedada ankruid, kette, logisid, 



traale või võrke. 



16. Vastavalt keskkonnaministri 16.12.2005.a. määrusega nr 76 (RTL 2005, 123, 1949) § 2 lõikele 1 



ühisveevärgi ja -kanalisatsiooni maa-aluste survetorustike kaitsevööndi ulatus torustiku 



telgjoonest mõlemale poole on: 1) alla 250 mm siseläbimõõduga torustikul 2 m; 2) 250 mm kuni 



alla 500 mm siseläbimõõduga torustikul 2,5 m; 3) 500 mm ja suurema siseläbimõõduga torustikul 



3 m. (2) Ühisveevärgi ja -kanalisatsiooni maa-aluste vabavoolsete torustike kaitsevööndi ulatus 



torustiku telgjoonest mõlemale poole on: 1) torustikul, mille siseläbimõõt on alla 250 mm ja mis 



on paigaldatud kuni 2 m sügavusele – 2 m; 2) torustikul, mille siseläbimõõt on 250 mm ja suurem 



ning mis on paigaldatud kuni 2 m sügavusele – 2,5 m; 3) torustikul, mille siseläbimõõt on alla 250 



mm ja mis on paigaldatud üle 2 m sügavusele – 2,5 m; 4) torustikul, mille siseläbimõõt on 250 



mm ja suurem ning mis on paigaldatud üle 2 m sügavusele – 3 m; 5) torustikul, mille siseläbimõõt 



on 1000 mm ja suurem ning mis on paigaldatud üle 2 m sügavusele või allmaakaeveõõnesse – 5 



m. 



17. Reaalservituudiga juba koormatud kinnisasja võib uue reaalservituudiga koormata ainult siis, kui 



see ei kahjusta varem seatud servituuti. 



18. Vastavalt muinsuskaitseseaduse § 37 lg 1 lisatakse mälestise, muinsuskaitsealal asuva ehitise või 



nende kaitsevööndi piiresse jääva kinnisasja võõrandamise lepingusse või asjaõigusega 



koormamise lepingusse viide kaitse kehtestamise õigusaktile. 



19. Maakatastriseaduse § 9 lg 23 ja lg 24 järgi teeb katastripidaja katastriüksuse kohta katastrisse 



märked: 1) „Vajadus piiri asukoht kindlaks teha” juhul, kui naaberkatastriüksuste piiriandmed on 



vastuolulised või kui on tuvastatud, et piiripunktide asukohad maastikul ei ole kooskõlas 



katastrisse kantud piiriandmetega; 2) „Pindala on ebatäpne” juhul, kui katastriüksus on 



moodustatud kaardimaterjali alusel või aerofotogeodeetilisel meetodil või kui katastripidaja 



tuvastab ebatäpsed või vastuolulised piiriandmed. 



 



Nimetatud dokument on digitaalselt allkirjastatud kaugtõestuse teel tõestatud notariaalakti 



lahutamatu lisana 

